section_heading: Snimanje i produkcija
paragraph_text: U intervjuu s časopisom Blistering Filth je otkrio da su tri dodatne skladbe bile snimljene tijekom snimanja albuma, među kojima je bio jedan instrumental i obrada pjesme "Into the Crypts of Rays" Celtic Frosta. Upitan zašto se te skladbe nisu pojavile na albumu, Filth je izjavio da su "bile maknute s njega tako da ne bude predug. Pojavit će se već negdje". Na koncu su bile uvrštene u njegovu posebnu inačicu.